เอกสารแนบ 3

รายงานการดำเนินงานของคณะกรรมการตรวจสอบ ประจำปี 2551

เรียน ท่านผู้ถือหุ้น บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)

ในปี 2551 คณะกรรมการบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) ได้

แต่งตั้งกรรมการตรวจสอบ ซึ่งเป็นกรรมการอิสระที่มีคุณสมบัติครบถ้วนตามข้อกำหนด
และแนวทางปฎิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย
ปัจจุบันคณะกรรมการตรวจสอบของบริษัทฯ มีจำนวน 3 ท่าน ประกอบด้วย นายอังคณี วรทรัพย์
เป็นประธานกรรมการตรวจสอบ ดร.สมาน ตั้งทองทวี และพลอากาศตรี โฆษก ประคองทรัพย์
เป็นกรรมการตรวจสอบ โดยมีนายจำรัส นิโรจน์รัมย์ เป็นเลขานุการคณะกรรมการตรวจสอบ

คณะกรรมการตรวจสอบได้ปฎิบัติหน้าที่ตามขอบเขต หน้าที่ และความรับผิดชอบที่ได้รับมอบหมาย

จากคณะกรรมการบริษัทฯ ซึ่งสอดคล้องกับข้อกำหนดของตลาดหลักทรัพย์แห่งประเทศไทย
โดยในรอบบัญชี

2551 ได้จัดให้มีการประชุมคณะกรรมการตรวจสอบจำนวน 7 ครั้ง
โดยกรรมการตรวจสอบทุกท่านเข้าร่วมครบถ้วน ทุกครั้ง และเป็นการร่วมประชุมกับผู้บริหาร
และผู้ตรวจสอบภายในตามความเหมาะสม ซึ่งสรุปสาระสำคัญได้ดังนี้

1. สอบทานงบการเงินรายไตรมาสและงบการเงินประจำปี
โดยได้สอบถามและรับฟังคำชี้แจงจากผู้บริหาร
และผู้สอบบัญชีในเรื่องความถูกต้องครบถ้วนของงบการเงิน และความเพียงพอในการเปิดเผยข้อมูล
ซึ่งคณะกรรมการตรวจสอบมีความเห็นสอดคล้องกับผู้สอบบัญชีสำนักงาน เอ. เอ็ม. ที. แอสโซซิเอท
ว่างบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2.  สอบทานการตรวจสอบภายใน โดยได้พิจารณาภารกิจ ขอบเขตการปฏิบัติงาน หน้าที่ และความ

รับผิดชอบ
ของงานตรวจสอบภายในให้มีความเหมาะสมมิให้เกิดความขัดแย้งหรือละเมิดต่อระเบียบกฎหมายและข้อกำหนดต่างๆ
ของทางราชการ พร้อมให้ข้อแนะนำแก่ฝ่ายบริหารเพื่อให้การปฏิบัติงานมีความรัดกุมรอบคอบ
ซึ่งคณะกรรมการตรวจสอบมีความเห็นว่า บริษัทฯ มีระบบการตรวจสอบภายในที่เพียงพอ เหมาะสม
และมีประสิทธิผล

3. สอบทานข้อมูลการดำเนินงานและระบบการควบคุมภายใน เพื่อประเมินความเพียงพอ เหมาะสม

และประสิทธิผลของระบบการควบคุมภายใน ทั้งนี้ไม่พบจุดอ่อนหรือข้อบกพร่องที่เป็นสาระสำคัญ
มีการดูแลรักษาทรัพย์สินที่เหมาะสม และมีการเปิดเผยข้อมูลอย่างถูกต้อง ครบถ้วน และเชื่อถือได้

4. สอบทานการปฎิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด

หลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัทฯ
รวมถึงการปฎิบัติตามข้อกำหนดของบริษัทฯ และข้อผูกพันที่บริษัทฯ มีไว้กับบุคคลภายนอก
ซึ่งคณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฎิบัติตามกฎหมาย ข้อกำหนด และข้อผูกพันที่บริษัทฯ
มีไว้กับบุคคลภายนอก

5. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี เพื่อนำเสนอต่อคณะกรรมการ

บริษัทฯ ให้ขออนุมัติจากที่ประชุมสามัญผู้ถือหุ้น ซึ่งคณะกรรมการตรวจสอบได้พิจารณาผลการปฎิบัติงาน
ความเป็นอิสระ และความเหมาะสมของค่าตอบแทนแล้ว เห็นควรเสนอแต่งตั้งสำนักงาน เอ. เอ็ม.
ที. แอสโซซิเอท เพื่อดำเนินการตรวจสอบบัญชีของบริษัทฯ และบริษัทย่อยประจำปี 2551
พร้อมทั้งกำหนดค่าตอบแทนการตรวจสอบบัญชี

6. พิจารณารายงานที่ต้องเปิดเผย คณะกรรมการตรวจสอบพิจารณารายงานต่างๆ
ที่ต้องเปิดเผยในรายงานประจำปี และแบบแสดงรายการข้อมูลประจำปี (แบบ 56-1)
ในส่วนที่เกี่ยวเนื่องกับหน้าที่และความรับผิดชอบของคณะกรรมการตรวจสอบ ซึ่งได้แก่
การเปิดเผยข้อมูลรายการระหว่างกัน รายงานความเห็นต่อระบบการควบคุมภายใน
รายงานคณะกรรมการตรวจสอบประจำปี 2551
เสนอต่อที่ประชุมผู้ถือหุ้นซึ่งคณะกรรมการตรวจสอบมีความเห็นว่า มีการเปิดเผยข้อมูลอย่างถูกต้อง
ครบถ้วน และเชื่อถือได้

โดยสรุปในภาพรวมแล้ว
คณะกรรมการตรวจสอบได้ปฎิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
และมีความเห็นว่า บริษัทฯ มีการรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายใน การตรวจสอบภายใน ที่เหมาะสมและมีประสิทธิผล
มีการปฎิบัติตามระเบียบกฎหมายและข้อกำหนดต่างๆ ของทางราชการอย่างถูกต้อง
สมเหตุสมผลและเหมาะสมตามสภาพความเป็นจริงในการดำเนินธุรกิจปัจจุบัน
ภายใต้จรรยาบรรณของผู้บริหารและพนักงานของบริษัทฯ
มีการปฎิบัติงานที่สอดคล้องกับระบบการกำกับดูแลกิจการที่ดีอย่างเพียงพอ โปร่งใส
ซึ่งทำให้เชื่อมั่นว่าบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
มีความพร้อมที่จะเติบโต โดยดำรงไว้ซึ่งการเป็นองค์กรที่มีการกำกับดูแลกิจการที่ดีต่อไป

ในนามคณะกรรมการตรวจสอบ

(นายอังคณี วรทรัพย์)

ประธานกรรมการตรวจสอบ